ઉલ્લેખનીય છે કે, ઉપવાસના ૧૪માં દિવસે પાટીદાર અગ્રણી અને ખોડલધામના નરેશ પટેલે હાર્દિક પટેલ સાથે ચર્ચા કરાઇ હતી. સારવાર દરમિયાન તેણે ટ્વિટ કરીને તેને હોસ્પિટલમાં દાખલ કર્યો હોવાનું જણાવ્યું હતું. ‘અનિશ્ચિત કાળના ઉપવાસ આંદોલનના ૧૪માં દિવસે મારી તબિયત બગડતા મને અમદાવાદની સોલા સરકારી હોસ્પિટલમાં દાખલ કરાયો છે. હાલ મને શ્વાસ લેવામાં તકલીફ પડી રહી છે અને કિડનીને નુકસાન થયુ હોવાનું જાણવા મળ્યું છે. હજુ સુધી બીજેપી ખેડૂતો અને પાટીદાર સમાજની માંગ પુરી કરવા માટે તૈયાર નથી’. હાર્દિક પટેલના ઉપવાસ આંદોલનને સમાધાનકારી રીતે પૂર્ણ કરીને સમેટવા માટ નરેશ પટેલ અમદાવાદ પહોંચ્યા હતા. અહીં નરેશ પટેલે ખોડલધામના ટ્રસ્ટીઓ સાથે ચર્ચા કરી હતી.